Source: https://www.svadba.sk/article-okolnosti-vylucujuce-uzavretie-manzelstva.html
Timestamp: 2020-02-24 18:44:58+00:00

Document:
Manželstvo nemožno uzavrieť so ženatým mužom ani s vydatou ženou, v takom prípade súd rozhodne, že manželstvo je neplatné. Ak skoršie manželstvo zaniklo alebo súd rozhodol, že manželstvo bolo neplatné, nie je prekážkou v uzavretí ďalšie manželstva.
S kým nemožno uzavrieť manželstvo
Manželstvo nemožno uzavrieť medzi predkami a potomkami, medzi súrodencami a tiež medzi príbuzenstvom založeným osvojením. V takom prípade je manželstvo neplatné. Manželstvo nemôže uzatvoriť maloletý. Súd môže udeliť výnimku maloletému staršiemu ako 16 rokov za účelom manželstva. Bez povolenia súdu je však manželstvo neplatné. Súd nerozhodne o neplatnosti manželstva a manželstvo sa stane platným ak manžel alebo manželka, ktorí boli v čase uzatvárania manželstva maloletí starší ako 16 rokov, už dovŕšili 18 rokov alebo ak manželka otehotnela.
Ak uzavrie manželstvo osoba pozbavená spôsobilosti na právne úkony alebo osoba, ktorá trpí duševnou poruchou, súd rozhodne o tom, že manželstvo je neplatné. Ak bez povolenia súdu uzavrie manželstvo osoba, ktorej spôsobilosť na právne úkony je obmedzená, alebo osoba postihnutá duševnou chorobou, ktorá by mala za následok pozbavenie spôsobilosti na právne úkony, súd rozhodne o neplatnosti tohto manželstva na návrh ktoréhokoľvek z manželov. Súd nerozhodne o neplatnosti a manželstvo sa stane platným, ak sa zdravotný stav manžela alebo manželky stal zlučiteľným s manželstvom.
Manželstvo je neplatné, ak vyhlásenie o uzavretí manželstva nebolo urobené slobodne, vážne, určito a zrozumiteľne. O tom, že manželstvo je takto neplatné, rozhodne súd na návrh ktoréhokoľvek z manželov. Právo manžela podať návrh na začatie konania o neplatnosti manželstva zanikne uplynutím jedného roka odo dňa, keď sa o dôvodoch neplatnosti manžel dozvedel.
Kedy je manželstvo neplatné
bolo urobené pred nepríslušným matričným úradom alebo ak bolo vyhlásenie o manželstve urobené pred nepríslušným starostom, primátorom, alebo poslancom mestského či obecného zastupiteľstva,
bolo urobené v cudzine pred orgánom, ktorý na to nebol určený,
urobil zástupca bez platného plnomocenstva alebo došlo k odvolaniu plnomocenstva
24.06.2008: admin, Diskusia k článku "Okolnosti vylučujúce uzavretie manželstva"

References: súd 
 súd 
 Súd 
 Súd 
 súd 
 súd 
 Súd 
 súd